ጠቅላይ ሚኒስትር ዶክተር አብይ አህመድ ወደ ኃላፊነት ከመጡ በኋላ ላመጧቸው ለውጦች ድጋፍና እውቅና ለመስጠት ሰላማዊ ሰልፍ መካሄዱን ጀምሯል
ጠቅላይ ሚኒስትር ዶክተር አብይ አሕመድ ወደ ኃላፊነት ከመጡ በኋላ ላመጧቸው ለውጦች ድጋፍና እውቅና መስጠትን ዓላማ አድርጎ የሚደረገው ሰላማዊ ሰልፍ በአዲስ አበባ መስቀል አደባባይ መካሄዱን ጀምሯል፡፡ከማለዳ ጀምሮ በአዳባባዩ ቦታ መያዝ የጀመሩ ወጣቶች፣ ሴቶችና ሌሎችም የህብረተሰብ ክፍሎች በአሁኑ ሰዓት ጠቅላይ ሚኒስትሩን የሚያወድሱና አገራዊ አንድነትን የሚሰብኩ መልዕክቶችን በማስተላለፍ ላይ ይገኛሉ።መስቀል አዳባባይም የጠቅላይ ሚኒስትር ዶክተር አብይ አህመድ እና ሌሎች አመራሮች ፎቶ ባላቸው ቲ-ሸርቶች እንዲሁም በተለያዩ መልዕክቶች ባሸበረቁ ሰዎች ተሞልቷል።የአዳባባዩ ዙሪያዎች ጠቅላይ ሚኒስትሩ በተለያዩ ጊዜያት በተናገሯቸው የአንድነት መልዕክቶችና ጥቅሶች አሸብርቋል።በአሁኑ ሰዓት በ100 ሺዎች የሚቆጠሩ ኢትዮጵያዊያን በሰልፉ ላይ በአካል በመገኘት እየተሳተፉ ይገኛሉ።ከአዲስ አበባ ነዋሪዎች በተጨማሪ ከተለያዩ ከተማዎች የመጡ ዜጎች በሰልፉ ላይ እየተሳተፉ ይገኛሉ፡፡የሰልፉ ዋና ዓላማ በሀገሪቱ አሁን ላይ የመጣውን ለውጥ በማበረታታት እውቅና መስጠት ነው።በአጠቃላይ ጠቅላይ ሚኒስትሩ ኢትዮጵያውያን ከጎናቸው መሆናቸውን ለማረጋገጥ ያለ ልዩነት የሚሳተፉበት ነው።በዚህ ሰልፍ ኢትዮጵያ ቀጣይ ሰላሟ እንዲረጋገጥ መላው ኢትዮጵያውያን በዚህ ሰልፍ ላይ በመሳተፍ አጋርነታቸውን እንዲያሳዩም ነው ኮሚቴው የጠየቀው።በሰልፉ ላይ የኢፌዴሪ ጠቅላይ ሚኒስትር ዶ/ር አብይ አህመድ ይገኛሉ ተብሎ ይጠበቃል።ለውጥን እናበርታ ዲሞክራሲን እንደግፍ በሚል መሪ ቃል ነው ሰልፉ እንደሚከበርም ይታወቃል፡፡